Povilas Aksomaitis

Povilas Aksomaitis (1938 m. kovo 29 d. Kaune – 2004 m. rugpjūčio 23 d. Kaune) – Lietuvos inžinierius hidrotechnikas, politinis veikėjas, signataras.

 Biografija 
1956 baigė Kauno 8-ąją vidurinę mokyklą. 1961 m. baigė Lietuvos žemės ūkio akademiją. 1967 m. žemės ūkio mokslų kandidatas.

1961–1990 m. dirbo Lietuvos hidrotechnikos ir melioracijos mokslinio tyrimo institute Kėdainiuose. 1968–1975 m. mokslinės informacijos ir propagandos skyriaus vedėjas. 1975–1977 m. lietinimo sektoriaus vadovas. 1977–1990 m. drėkinimo laboratorijos vedėjas, 1968 m. vyr. mokslinis bendradarbis.

1990 m. išrinktas į Lietuvos Respublikos Aukščiausiąją Tarybą, Kovo 11 d. Akto signataras. Kandidatavo 1992 m. Seimo rinkimuose.

1995–2000 m. Kėdainių rajono savivaldybės tarybos narys.

1993–1995 m. išrinktas Tėvynės sąjungos (TS) Kėdainių skyriaus tarybos pirmininku. 2000 m. pasitraukė iš TS, rinkimuose atstovavo Tėvynės liaudies partijai.

Palaidotas Kėdainių Kauno gatvės kapinėse.http://www3.lrs.lt/pls/inter/w5_show?p_r=6624&p_d=84276&p_k=1

 Mokslinė veikla 
Mokslinio darbo kryptis – žemės ūkio augalų drėkinimas, drėkinimo sistemų konstrukcijos ir eksploatavimo ypatumai.

 Bibliografija 
 Daržovinių kultūrų laistymas, su J. Eidžiūnu, 1967 m.
 Kultūrinių ganyklų sausinimas ir naudojimas, su P. Balzarevičiumi, 1969 m., rusų kalba
 Žemės ūkio kultūrų lietinimas, su kitais, 1972 m.
 Hidrotechnikos inžinieriaus žinynas, su kitais, 1982 m.
 Agronomo žinynas, su kitais, 1987 m.
 Povilas Aksomaitis. – V.: Valstybės žinios, 2008. – 112 p. – ISBN 978-9986-18-176-7
 Povilas Aksomaitis: biografinė apybraiža (sud. Albina Mališauskienė). – V.: Valstybės žinios, 2008. – 174 p.: iliustr. – ISBN 978-9986-18-182-8

 Šaltiniai 

Kategorija:Lietuvos hidrologai
Kategorija:Lietuvos inžinieriai hidrotechnikai
Kategorija:Kovo 11 akto signatarai
Kategorija:Kėdainių politikai